වෛද්‍යවරු තවම හරියට මුකුත් කියන්නේ නැහැ. තවම මගේ ඇඟ ගොඩක් දුර්වලයි. මම හිතන්නේ කරන්න තියෙන ලොකු ඔපරේෂන් දැන් ඔක්කොම කරලා ඉවරයි. තව පොඩි ඔපරේෂන් දෙකක් කරන්න තියෙනවා කියලා වෛද්‍යවරු කියනවා. දැනට මට හොඳට පේන්නේ දකුණු ඇහැ විතරයි. වම් ඇහේ පෙනුම යථා තත්ත්වයට ගේන්න පුළුවන් ද කියලා තාම දොස්තරලා හරියටම කිව්වේ නැහැ. ඉනෙන් පහළ මට තවම මුකුත් තේරෙන්නේ නැහැ. ටොයිලට් යනවා දැනෙන්නේ නැහැ. ඒක සුසුම්නාවට වැදුණු යකඩ බෝලයක් නිසා ඇති වුණු ස්නායු දුර්වලතාවයක්. තව අවුරුද්දක් විතර මේ විදිහට ඉන්න වේවි කියලා ඩොක්ටර්ස්ලා කියනවා. තෙරපිවලින් මට ලොකු ගුණයක් තියෙනවා කියලා ඇඟට දැනෙනවා. දැන් මට ටික ටික බඩගිනි එනවා. එක එක ඒවා කන්න ආස හිතෙනවා. අම්මා මම ආස ජාති හදලා එවනවා. දියර වර්ගම විතරයි මාස හතරක් වෙනකන්ම මට දුන්නේ. මාස පහකින් ඊයේ තමයි බත් ටිකක් පොඩි කරලා කෑවේ. ආසයි ඉක්මනට ගෙදර යන්න. අවුරුදු දහයක් ගිහිල්ලා හරි කමක් නෑ කකුල් දෙකෙන් හිටගන්න පුළුවන් තරමට මට සනීප වෙනවා නම්. දරුවො තුන් දෙනාටම හොඳට උගන්නලා හොඳ තැනකට ගේන්න තමයි මම එදා ඉඳලම හීන දැක්කේ. මගේ එක හීනයක් බොඳ වුණා. මගේ දෙවැනි පුතා දැන් නෑ. චූටි පුතාටයි දුවටයි හොඳට උගන්නන එක තමයි දැන් මට තියෙන එකම හීනය.
ඔහු එදා ඉදලම හීන දැක්කෙ කුමක්ද ?
දරුවො තුන් දෙනාටම හොඳට උගන්නලා හොඳ තැනකට ගේන්න